title: Regulamentul de punere în aplicare (UE) 2020/913 al Comisiei din 25 iunie 2020 de aprobare a unei modificări care nu este minoră a caietului de sarcini al unei denumiri înregistrate în Registrul denumirilor de origine protejate și al indicațiilor geografice protejate [„Mojama de Barbate” (IGP)]

text:
                  2.7.2020

                  RO

                  Jurnalul Oficial al Uniunii Europene

                  L 209/2

         REGULAMENTUL DE PUNERE ÎN APLICARE (UE) 2020/913 AL COMISIEI
         din 25 iunie 2020
         de aprobare a unei modificări care nu este minoră a caietului de sarcini al unei denumiri înregistrate în Registrul denumirilor de origine protejate și al indicațiilor geografice protejate [„Mojama de Barbate” (IGP)]
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 52 alineatul (2),
         întrucât:

                     (1)

                     În conformitate cu articolul 53 alineatul (1) primul paragraf din Regulamentul (UE) nr. 1151/2012, Comisia a examinat cererea Spaniei de aprobare a unei modificări a caietului de sarcini al indicației geografice protejate „Mojama de Barbate”, înregistrată în temeiul Regulamentului de punere în aplicare (UE) 2015/2110 al Comisiei (2).

                     (2)

                     Deoarece modificarea respectivă nu este minoră în sensul articolului 53 alineatul (2) din Regulamentul (UE) nr. 1151/2012, Comisia a publicat cererea de modificare în Jurnalul Oficial al Uniunii Europene (3), în conformitate cu articolul 50 alineatul (2) litera (a) din regulamentul respectiv.

                     (3)

                     Deoarece Comisiei nu i s-a comunicat nicio declarație de opoziție în conformitate cu articolul 51 din Regulamentul (UE) nr. 1151/2012, modificarea caietului de sarcini trebuie aprobată,

               ADOPTĂ PREZENTUL REGULAMENT:

            Articolul 1
            Se aprobă modificarea caietului de sarcini publicată în Jurnalul Oficial al Uniunii Europene cu privire la denumirea „Mojama de Barbate” (IGP).

            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 25 iunie 2020.

                  Pentru Președinte,

                  Pentru Comisie,

               Janusz WOJCIECHOWSKI

                  Membru al Comisiei

            (1)  JO L 343, 14.12.2012, p. 1.

            (2)  Regulamentul de punere în aplicare (UE) 2015/2110 al Comisiei din 12 noiembrie 2015 de înregistrare a unei denumiri în Registrul denumirilor de origine protejate și al indicațiilor geografice protejate [Mojama de Barbate (IGP)] (JO L 306, 24.11.2015, p. 1).

            (3)  JO C 57, 20.2.2020, p. 25.


title: Regulamentul de punere în aplicare (UE) 2020/914 al Comisiei din 25 iunie 2020 de aprobare a unei modificări care nu este minoră a caietului de sarcini al unei denumiri înregistrate în Registrul denumirilor de origine protejate și al indicațiilor geografice protejate [„Brie de Meaux” (DOP)]

text:
                  2.7.2020

                  RO

                  Jurnalul Oficial al Uniunii Europene

                  L 209/4

         REGULAMENTUL DE PUNERE ÎN APLICARE (UE) 2020/914 AL COMISIEI
         din 25 iunie 2020
         de aprobare a unei modificări care nu este minoră a caietului de sarcini al unei denumiri înregistrate în Registrul denumirilor de origine protejate și al indicațiilor geografice protejate [„Brie de Meaux” (DOP)]
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 52 alineatul (2),
         întrucât:

                     (1)

                     În conformitate cu articolul 53 alineatul (1) primul paragraf din Regulamentul (UE) nr. 1151/2012, Comisia a examinat cererea Franței de aprobare a unei modificări a caietului de sarcini al denumirii de origine protejate „Brie de Meaux”, înregistrată în temeiul Regulamentului (CE) nr. 1107/96 al Comisiei (2).

                     (2)

                     Deoarece modificarea respectivă nu este minoră în sensul articolului 53 alineatul (2) din Regulamentul (UE) nr. 1151/2012, Comisia a publicat cererea de modificare în Jurnalul Oficial al Uniunii Europene (3), în conformitate cu articolul 50 alineatul (2) litera (a) din regulamentul respectiv.

                     (3)

                     Deoarece Comisiei nu i s-a comunicat nicio declarație de opoziție în conformitate cu articolul 51 din Regulamentul (UE) nr. 1151/2012, modificarea caietului de sarcini trebuie aprobată,

               ADOPTĂ PREZENTUL REGULAMENT:

            Articolul 1
            Se aprobă modificarea caietului de sarcini publicată în Jurnalul Oficial al Uniunii Europene cu privire la denumirea „Brie de Meaux” (DOP).

            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 25 iunie 2020.

                  Pentru Comisie,

                  Pentru Președinte,

               Janusz WOJCIECHOWSKI

                  Membru al Comisiei

            (1)  JO L 343, 14.12.2012, p. 1.

            (2)  Regulamentul (CE) nr. 1107/96 al Comisiei din 12 iunie 1996 privind înregistrarea indicațiilor geografice și a denumirilor de origine în conformitate cu procedura prevăzută la articolul 17 din Regulamentul (CEE) nr. 2081/92 al Consiliului (JO L 148, 21.6.1996, p. 1).

            (3)  JO C 64, 27.2.2020, p. 41.


title: Regulamentul de punere în aplicare (UE) 2020/916 al Comisiei din 1 iulie 2020 de autorizare a extinderii utilizării xilo-oligozaharidelor ca aliment nou în temeiul Regulamentului (UE) 2015/2283 al Parlamentului European și al Consiliului și de modificare a Regulamentului de punere în aplicare (UE) 2017/2470 al Comisiei (Text cu relevanță pentru SEE)

text:
                  2.7.2020

                  RO

                  Jurnalul Oficial al Uniunii Europene

                  L 209/6

         REGULAMENTUL DE PUNERE ÎN APLICARE (UE) 2020/916 AL COMISIEI
         din 1 iulie 2020
         de autorizare a extinderii utilizării xilo-oligozaharidelor ca aliment nou în temeiul Regulamentului (UE) 2015/2283 al Parlamentului European și al Consiliului și de modificare a Regulamentului de punere în aplicare (UE) 2017/2470 al Comisiei
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) 2015/2283 al Parlamentului European și al Consiliului din 25 noiembrie 2015 privind alimentele noi, de modificare a Regulamentului (UE) nr. 1169/2011 al Parlamentului European și al Consiliului și de abrogare a Regulamentului (CE) nr. 258/97 al Parlamentului European și al Consiliului și a Regulamentului (CE) nr. 1852/2001 al Comisiei (1), în special articolul 12,
         întrucât:

                     (1)

                     Regulamentul (UE) 2015/2283 prevede că doar alimentele noi autorizate și incluse în lista Uniunii pot fi introduse pe piața Uniunii.

                     (2)

                     În temeiul articolului 8 din Regulamentul (UE) 2015/2283 a fost adoptat Regulamentul de punere în aplicare (UE) 2017/2470 al Comisiei (2) prin care a fost stabilită o listă a Uniunii conținând alimentele noi autorizate.

                     (3)

                     În temeiul articolului 12 din Regulamentul (UE) 2015/2283, Comisia trebuie să transmită un proiect de act de punere în aplicare vizând autorizarea introducerii pe piața Uniunii a unui aliment nou și actualizarea listei Uniunii.

                     (4)

                     Regulamentul de punere în aplicare (UE) 2018/1648 al Comisiei (3) a autorizat introducerea pe piața Uniunii a xilo-oligozaharidelor ca aliment nou în temeiul Regulamentului (UE) 2015/2283, pentru a fi utilizate în mai multe categorii de alimente, mai exact pâine, cereale pentru micul dejun, biscuiți, băuturi pe bază de soia, iaurt, paste tartinabile din fructe și dulciuri din ciocolată pentru consumul general.

                     (5)

                     La 25 noiembrie 2019, societatea Shandong Longlive Biotechnology Co. Ltd a prezentat Comisiei o cerere de modificare a condițiilor de utilizare a xilo-oligozaharidelor ca aliment nou, în sensul articolului 10 alineatul (1) din Regulamentul (UE) 2015/2283. Solicitantul a cerut extinderea utilizării xilo-oligozaharidelor în suplimentele alimentare definite în Directiva 2002/46/CE a Parlamentului European și a Consiliului (4), și destinate populației adulte generale la nivelul maxim de utilizare de 2 g/zi.

                     (6)

                     Comisia consideră că nu este necesară o evaluare din perspectiva a siguranței a actualei solicitări de către Autoritatea Europeană pentru Siguranța Alimentară (denumită în continuare „autoritatea”) în conformitate cu articolul 10 alineatul (3) din Regulamentul (UE) 2015/2283, deoarece extinderea propusă a utilizării xilo-oligozaharidelor este inclusă în evaluarea siguranței efectuată de autoritate (5) care stă la baza autorizării xilo-oligozaharidelor prin Regulamentul de punere în aplicare (UE) 2018/1648.

                     (7)

                     În avizul respectiv, autoritatea a efectuat o evaluare prudentă a expunerii, utilizând cel mai mare aport zilnic anticipat pe baza presupunerii că o persoană ar consuma toate produsele alimentare propuse care conțin cantitatea maximă adăugată de xilo-oligozaharide. Pe baza acestei evaluări a expunerii, autoritatea a concluzionat că aportul zilnic anticipat rezultat, de 7,7 g de xilo-oligozaharide per zi este încă mult mai mic atât decât aportul zilnic de 10-12 g de xilo-oligozaharide care a fost asociat cu efecte gastrointestinale acute și tranzitorii în cadrul studiilor clinice intervenționale la oameni, cât și sub valoarea nutrițională de referință („VAR”) de 25 g de fibre alimentare pe zi pentru populația adultă generală stabilită anterior de autoritate (6).

                     (8)

                     Aportul rezultat din extinderea propusă a utilizării xilo-oligozaharidelor în suplimentele alimentare la niveluri de 2 g pe zi, combinat cu cel mai mare aport de 7,7 g de xilo-oligozaharide din utilizările sale autorizate actuale ca aliment nou ar putea avea ca rezultat un aport general maxim de 9,7 g de xilo-oligozaharide pe zi. Acest aport general va fi, de asemenea, mai mic decât aportul zilnic de 10-12 g de xilo-oligozaharide care a fost asociat cu efecte gastrointestinale acute și tranzitorii în cadrul studiilor clinice intervenționale le la oameni și mai mic decât valoarea nutrițională de referință („VAR”) de 25 g de fibre alimentare pe zi pentru populația adultă generală stabilită de autoritate.

                     (9)

                     Informațiile furnizate în cerere și în avizul științific al autorității, împreună cu considerațiile de mai sus, oferă suficiente motive pentru a stabili că extinderea propusă a utilizării alimentului nou „xilo-oligozaharide” este în conformitate cu articolul 12 din Regulamentul (UE) 2015/2283.

                     (10)

                     Prin urmare, este adecvat să se modifice condițiile de utilizare ale xilo-oligozaharidelor în lista Uniunii de alimente noi autorizate prin includerea utilizării xilo-oligozaharidelor în suplimentele alimentare destinate populației generale adulte.

                     (11)

                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

               ADOPTĂ PREZENTUL REGULAMENT:

            Articolul 1
            Lista cu alimente noi autorizate a Uniunii, stabilită în temeiul Regulamentului de punere în aplicare (UE) 2017/2470, referitoare la alimentul nou xilo-oligozaharide, se modifică în conformitate cu anexa la prezentul regulament.

            Articolul 2
            Anexa la Regulamentul de punere în aplicare (UE) 2017/2470 se modifică în conformitate cu anexa la prezentul regulament.

            Articolul 3
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 1 iulie 2020.

                  Pentru Comisie

                  Președintele

               Ursula VON DER LEYEN

            (1)  JO L 327, 11.12.2015, p. 1.

            (2)  Regulamentul de punere în aplicare (UE) 2017/2470 al Comisiei din 20 decembrie 2017 de stabilire a listei cu alimente noi a Uniunii în conformitate cu Regulamentul (UE) 2015/2283 al Parlamentului European și al Consiliului privind alimentele noi (JO L 351, 30.12.2017, p. 72).

            (3)  Regulamentul de punere în aplicare (UE) 2018/1648 al Comisiei din 29 octombrie 2018 de autorizare a introducerii pe piață a xilo-oligozaharidelor ca aliment nou în temeiul Regulamentului (UE) 2015/2283 al Parlamentului European și al Consiliului și de modificare a Regulamentului de punere în aplicare (UE) 2017/2470 al Comisiei (JO L 275, 6.11.2018, p. 1).

            (4)  Directiva 2002/46/CE a Parlamentului European și a Consiliului din 10 iunie 2002 referitoare la apropierea legislațiilor statelor membre privind suplimentele alimentare (JO L 183, 12.7.2002, p. 51).

            (5)  Scientific Opinion on the safety of xylo-oligosaccharides as a novel food pursuant to Regulation (EU) 2015/2283 (Aviz științific privind siguranța xilo-oligozaharidelor ca aliment nou în conformitate cu Regulamentul (UE) 2015/2283) (EFSA Journal 2018;16(7): 5361).

            (6)  Scientific Opinion on Dietary Reference Values for carbohydrates and dietary fibre (Aviz științific privind valorile nutriționale de referință pentru carbohidrați și fibre alimentare) (EFSA Journal 2010;8(3):1462).

            ANEXĂ
            În anexa la Regulamentul de punere în aplicare (UE) 2017/2470, rubrica privind „xilo-oligozaharide” din tabelul 1 (Alimente noi autorizate) se înlocuiește cu următorul text:

                           Aliment nou autorizat

                           Condițiile în care poate fi utilizat alimentul nou

                           Cerințe specifice suplimentare privind etichetarea

                           Alte cerințe

                           „Xilo-oligozaharide

                              Categorie specifică de alimente

                              Niveluri maxime
                               (*2)

                           Denumirea alimentului nou pe etichetarea produselor alimentare care îl conțin este «xilo-oligozaharide»”

                           Pâine albă

                           14 g/kg

                           Pâine integrală

                           14 g/kg

                           Cereale pentru micul dejun

                           14 g/kg

                           Biscuiți

                           14 g/kg

                           Băutură din soia

                           3,5 g/kg

                           Iaurt  (*1)

                           3,5 g/kg

                           Paste tartinabile din fructe

                           30 g/kg

                           Produse de cofetărie din ciocolată

                           30 g/kg

                           Suplimente alimentare, astfel cum sunt definite în Directiva 2002/46/CE, destinate populației generale adulte

                           2 g/zi

               (*1)  Atunci când sunt utilizate în produsele lactate, xilo-oligozaharidele nu înlocuiesc, total sau parțial, niciun constituent al laptelui.

               (*2)  Niveluri maxime calculate pe baza specificațiilor aferente formei de pulbere 1.


title: Regulamentul de punere în aplicare (UE) 2020/917 al Comisiei din 1 iulie 2020 de autorizare a introducerii pe piață a infuziei din frunze de cafea din speciile Coffea arabica L. și/sau Coffea canephora Pierre ex A. Froehner ca aliment tradițional provenit dintr-o țară terță, în temeiul Regulamentului (UE) 2015/2283 al Parlamentului European și al Consiliului, precum și de modificare a Regulamentului de punere în aplicare (UE) 2017/2470 (Text cu relevanță pentru SEE)

text:
                  2.7.2020

                  RO

                  Jurnalul Oficial al Uniunii Europene

                  L 209/10

         REGULAMENTUL DE PUNERE ÎN APLICARE (UE) 2020/917 AL COMISIEI
         din 1 iulie 2020
         de autorizare a introducerii pe piață a infuziei din frunze de cafea din speciile Coffea arabica L. și/sau Coffea canephora Pierre ex A. Froehner ca aliment tradițional provenit dintr-o țară terță, în temeiul Regulamentului (UE) 2015/2283 al Parlamentului European și al Consiliului, precum și de modificare a Regulamentului de punere în aplicare (UE) 2017/2470
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) 2015/2283 al Parlamentului European și al Consiliului din 25 noiembrie 2015 privind alimentele noi, de modificare a Regulamentului (UE) nr. 1169/2011 al Parlamentului European și al Consiliului și de abrogare a Regulamentului (CE) nr. 258/97 al Parlamentului European și al Consiliului și a Regulamentului (CE) nr. 1852/2001 al Comisiei (1), în special articolul 15 alineatul (4),
         întrucât:

                     (1)

                     Regulamentul (UE) 2015/2283 prevede că doar alimentele noi autorizate și incluse în lista Uniunii pot fi introduse pe piață în Uniune. Un aliment tradițional provenit dintr-o țară terță este un aliment nou în conformitate cu definiția de la articolul 3 alineatul (2) litera (c) din Regulamentul (UE) 2015/2283.

                     (2)

                     Regulamentul de punere în aplicare (UE) 2017/2468 al Comisiei (2) stabilește cerințele administrative și științifice aplicabile alimentelor tradiționale provenite din țări terțe.

                     (3)

                     În temeiul articolului 8 din Regulamentul (UE) 2015/2283, a fost adoptat Regulamentul de punere în aplicare (UE) 2017/2470 al Comisiei (3), prin care a fost stabilită o listă a Uniunii conținând alimentele noi autorizate.

                     (4)

                     În temeiul articolului 15 alineatul (4) din Regulamentul (UE) 2015/2283, Comisia trebuie să decidă cu privire la autorizarea și introducerea pe piața Uniunii a unui aliment tradițional provenit dintr-o țară terță.

                     (5)

                     La 27 noiembrie 2018, societatea AM Breweries (denumită în continuare „solicitantul”) a prezentat Comisiei o notificare cu privire la intenția de a introduce infuzia din frunze de cafea din speciile Coffea arabica L. și/sau Coffea canephora Pierre ex A. Froehner pe piața Uniunii ca aliment tradițional provenit dintr-o țară terță, în conformitate cu articolul 14 din Regulamentul (UE) 2015/2283. Solicitantul dorește ca infuzia din frunze de cafea din speciile Coffea arabica L. și/sau Coffea canephora să fie utilizată ca atare sau ca ingredient în alte băuturi de către populația generală.

                     (6)

                     În temeiul articolului 7 alineatul (2) din Regulamentul de punere în aplicare (UE) 2017/2468, Comisia i-a cerut solicitantului informații suplimentare în ceea ce privește valabilitatea notificării. Informațiile solicitate au fost transmise la 4 iunie 2019, 21 iunie 2019, 29 august 2019 și 30 august 2019.

                     (7)

                     Datele prezentate de către solicitant demonstrează că infuzia din frunze de cafea din speciile Coffea arabica L. și/sau Coffea canephora utilizată ca atare are un istoric de utilizare alimentară în condiții de siguranță în Africa, Asia și America de Nord.

                     (8)

                     În temeiul articolului 15 alineatul (1) din Regulamentul (UE) 2015/2283, la 11 septembrie 2019, Comisia a transmis notificarea valabilă statelor membre și Autorității Europene pentru Siguranța Alimentară (denumită în continuare „autoritatea”).

                     (9)

                     Nici statele membre, nici autoritatea nu au transmis Comisiei obiecții privind siguranța, motivate corespunzător, referitoare la introducerea pe piață în Uniune a infuziei din frunze de cafea din speciile Coffea arabica L. și/sau Coffea canephora, în termenul de patru luni prevăzut la articolul 15 alineatul (2) din Regulamentul (UE) 2015/2283.

                     (10)

                     La 3 februarie 2020, autoritatea și-a publicat raportul intitulat „Technical Report on the notification of infusion from coffee leaves (Coffea arabica L. and/or Coffea canephora Pierre ex A. Froehner) as a traditional food from a third country pursuant to Article 14 of Regulation (EU) 2015/2283” [Raportul tehnic privind notificarea infuziei din frunze de cafea (Coffea arabica L. și/sau Coffea canephora Pierre ex A. Froehner) ca aliment tradițional provenit dintr-o țară terță, în temeiul articolului 14 din Regulamentul (UE) 2015/2283] (4).

                     (11)

                     În raportul respectiv, autoritatea a remarcat că frunzele de Coffea
                        arabica conțin galat de epigalocatechină (EGCG) și, prin urmare, nu poate fi exclusă prezența EGCG în infuzia din frunze de cafea din speciile Coffea arabica L. și/sau Coffea canephora. Pe această bază, autoritatea a stabilit un nivel maxim de 700 mg de EGCG pe litru de infuzie. Prin urmare, este necesar să se stabilească niveluri maxime de EGCG de 700 mg/l în specificațiile alimentului tradițional din lista cu alimente noi autorizate a Uniunii.

                     (12)

                     Autoritatea a concluzionat că datele disponibile privind compoziția și istoricul utilizării infuziei din frunze de cafea din speciile Coffea arabica L. și/sau Coffea canephora nu ridică probleme de siguranță.

                     (13)

                     Pe lângă utilizarea ca atare a infuziei din frunze de cafea din speciile Coffea arabica L. și/sau Coffea canephora, solicitantul a cerut ca infuzia să fie utilizată și ca ingredient în alte băuturi de către populația generală. Solicitantul a prezentat date documentate care demonstrează istoricul de utilizare alimentară în condiții de siguranță într-o țară terță, în conformitate cu articolul 14 alineatul (1) litera (e) din Regulamentul (UE) 2015/2283, numai pentru infuzia din frunze de cafea din speciile Coffea arabica L. și/sau Coffea canephora utilizată ca atare, dar nu a fost prezentată nicio dovadă referitoare la utilizarea infuziei ca ingredient în alte băuturi. Solicitantul a fost invitat să prezinte clarificări și, eventual, o revizuire a utilizărilor propuse ale infuziei, care să corespundă alimentelor în care infuzia este consumată în mod tradițional și pentru care trebuie să fi fost prezentat un istoric de utilizare în condiții de siguranță. Cu toate acestea, solicitantul nu a modificat utilizările propuse și nu a furnizat dovezi care să demonstreze istoricul de utilizare alimentară în condiții de siguranță într-o țară terță al infuziei ca ingredient în alte băuturi. În consecință, în absența datelor documentate necesare, Comisia este de părere că istoricul de utilizare alimentară în condiții de siguranță într-o țară terță a fost demonstrat de către solicitant numai pentru infuzia din frunze de cafea din speciile Coffea arabica L. și/sau Coffea canephora utilizată ca atare. Prin urmare, notificarea prin care se solicită autorizarea infuziei din frunze de cafea din speciile Coffea arabica L. și/sau Coffea canephora în ceea ce privește utilizarea sa ca ingredient în alte băuturi, nu este considerată valabilă.

                     (14)

                     Prin urmare, Comisia trebuie să autorizeze introducerea pe piață în Uniune a infuziei din frunze de cafea din speciile Coffea arabica L. și/sau Coffea canephora utilizată ca atare și să actualizeze în consecință lista cu alimente noi a Uniunii.

                     (15)

                     Prin urmare, Regulamentul de punere în aplicare (UE) 2017/2470 trebuie modificat în consecință,

               ADOPTĂ PREZENTUL REGULAMENT:

            Articolul 1

               (1)   Infuzia din frunze de cafea din speciile Coffea arabica L. și/sau Coffea canephora Pierre ex A. Froehner, astfel cum este specificată în anexa la prezentul regulament, se include în lista cu alimente noi autorizate a Uniunii, stabilită în Regulamentul de punere în aplicare (UE) 2017/2470.

               (2)   Rubrica din lista Uniunii menționată la alineatul (1) include condițiile de utilizare și cerințele de etichetare stabilite în anexa la prezentul regulament.

            Articolul 2
            Anexa la Regulamentul de punere în aplicare (UE) 2017/2470 se modifică în conformitate cu anexa la prezentul regulament.

            Articolul 3
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 1 iulie 2020.

                  Pentru Comisie

                  Președintele

               Ursula VON DER LEYEN

            (1)  JO L 327, 11.12.2015, p. 1.

            (2)  Regulamentul de punere în aplicare (UE) 2017/2468 al Comisiei din 20 decembrie 2017 de stabilire a cerințelor administrative și științifice aplicabile alimentelor tradiționale provenite din țări terțe în conformitate cu Regulamentul (UE) 2015/2283 al Parlamentului European și al Consiliului privind alimentele noi (JO L 351, 30.12.2017, p. 55).

            (3)  Regulamentul de punere în aplicare (UE) 2017/2470 al Comisiei din 20 decembrie 2017 de stabilire a listei cu alimente noi a Uniunii în conformitate cu Regulamentul (UE) 2015/2283 al Parlamentului European și al Consiliului privind alimentele noi (JO L 351, 30.12.2017, p. 72).

            (4)  Materiale conexe ale EFSA, 2020:EN-1783.

            ANEXĂ
            Anexa la Regulamentul de punere în aplicare (UE) 2017/2470 se modifică după cum urmează:

                        1.

                        În tabelul 1 (Alimente noi autorizate), se introduce următoarea rubrică, în ordine alfabetică:
                        „

                                    Aliment nou autorizat

                                    Condițiile în care poate fi utilizat alimentul nou

                                    Cerințe specifice suplimentare privind etichetarea

                                    Alte cerințe

                                    „Infuzie din frunze de cafea din speciile Coffea arabica L. și/sau Coffea canephora Pierre ex A. Froehner
                                    (Aliment tradițional provenit dintr-o țară terță)

                                       Categorie specifică de alimente

                                       Niveluri maxime

                                    Denumirea alimentului nou menționat pe eticheta produselor alimentare care îl conțin este «Infuzie din frunze de cafea din speciile Coffea arabica și/sau Coffea canephora».”

                                    Infuzii de plante

                              ”

                        2.

                        În tabelul 2 (Specificații), se inserează următoarea rubrică, în ordine alfabetică:
                        „

                                    Alimente noi autorizate

                                    Specificații

                                    „Infuzie din frunze de cafea din speciile Coffea arabica L. și/sau Coffea canephora Pierre ex A. Froehner
                                    (Aliment tradițional provenit dintr-o țară terță)

                                       Descriere/definiție:

                                    Alimentul tradițional constă într-o infuzie din frunze de Coffea arabica L. și/sau Coffea canephora Pierre ex A.Froehner (familia: Rubiaceae).
                                    Alimentul tradițional se prepară prin amestecarea unei cantități de maximum 20 g de frunze uscate de Coffea arabica L. și/sau Coffea canephora Pierre ex A.Froehner cu 1 l de apă fierbinte. Frunzele sunt îndepărtate, după care infuzia este supusă pasteurizării (cel puțin 71 °C timp de 15 secunde).

                                       Compoziție:

                                    Vizual: Lichid verde maroniu
                                    Miros și gust: Caracteristic
                                    Acid clorogenic (5-CQA): < 100 mg/l
                                    Cafeină: < 80 mg/l
                                    Galat de epigalocatechină (EGCG): < 700 mg/l

                                       Criterii microbiologice:

                                    Număr total pe placă: < 500 UFC/g
                                    Număr total de drojdii și mucegaiuri: < 100 UFC/g
                                    Număr total de bacterii coliforme: < 100 UFC/g

                                       Escherichia coli: Absență în 1 g

                                       Salmonella: Absență în 25 g

                                       Metale grele:

                                    Plumb (Pb): < 3,0 mg/l
                                    Arsen (As): < 2,0 mg/l
                                    Cadmiu (Cd): < 1,0 mg/l
                                    UFC: Unități formatoare de colonii”

                              ”


title: Regulamentul de punere în aplicare (UE) 2020/918 al Comisiei din 1 iulie 2020 de stabilire a unei derogări de la Regulamentul de punere în aplicare (UE) 2019/2072 în ceea ce privește cerințele pentru introducerea în Uniune a lemnului de frasin originar din sau prelucrat în Canada

text:
                  2.7.2020

                  RO

                  Jurnalul Oficial al Uniunii Europene

                  L 209/14

         REGULAMENTUL DE PUNERE ÎN APLICARE (UE) 2020/918 AL COMISIEI
         din 1 iulie 2020
         de stabilire a unei derogări de la Regulamentul de punere în aplicare (UE) 2019/2072 în ceea ce privește cerințele pentru introducerea în Uniune a lemnului de frasin originar din sau prelucrat în Canada
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) 2016/2031 al Parlamentului European și al Consiliului din 26 octombrie 2016 privind măsurile de protecție împotriva organismelor dăunătoare plantelor, de modificare a Regulamentelor (UE) nr. 228/2013, (UE) nr. 652/2014 și (UE) nr. 1143/2014 ale Parlamentului European și ale Consiliului și de abrogare a Directivelor 69/464/CEE, 74/647/CEE, 93/85/CEE, 98/57/CE, 2000/29/CE, 2006/91/CE și 2007/33/CE ale Consiliului (1), în special articolul 41 alineatul (2),
         întrucât:

                     (1)

                     Decizia de punere în aplicare (UE) 2016/412 a Comisiei (2) autorizează statele membre să prevadă o derogare temporară de la anumite dispoziții ale Directivei 2000/29/CE a Consiliului (3) în ceea ce privește condițiile speciale privind introducerea în Uniune a lemnului de frasin (Fraxinus L.), originar din sau prelucrat în Canada.

                     (2)

                     Directiva 2000/29/CE a fost abrogată și înlocuită cu Regulamentul (UE) 2016/2031. Regulamentul de punere în aplicare (UE) 2019/2072 al Comisiei (4) de stabilire a normelor și cerințelor privind introducerea în Uniune a anumitor plante, produse vegetale sau alte obiecte a înlocuit anexele I-V la directiva respectivă.

                     (3)

                     În temeiul articolului 8 alineatul (1) din Regulamentul (UE) 2019/2072 în coroborare cu punctul 87 din anexa VII la regulamentul respectiv, introducerea în Uniune a lemnului de frasin originar din sau prelucrat în Canada (denumit în continuare „lemnul specificat”) face obiectul unor cerințe speciale pentru a se evita riscul de infestare cu organismul dăunător Agrilus planipennis Fairmaire în Uniune. Cerințele respective diferă într-o anumită măsură de cerințele stabilite în Decizia de punere în aplicare (UE) 2016/412, în ceea ce privește introducerea în Uniune a lemnului specificat, inspecția și supravegherea acestuia.

                     (4)

                     Pe baza unui audit al Comisiei realizat în iunie 2018, s-a concluzionat că prin aplicarea în cadrul controlului său oficial a cerințelor prevăzute în Decizia de punere în aplicare (UE) 2016/412, Canada asigură un nivel de protecție fitosanitară care este echivalent cu cel asigurat de cerințele stabilite la punctul 87 din anexa VII la Regulamentul de punere în aplicare (UE) 2019/2072.

                     (5)

                     Decizia de punere în aplicare (UE) 2016/412 se aplică până la 30 iunie 2020. La 27 aprilie 2020, Canada a solicitat o prelungire a acestei derogări după data de 30 iunie 2020.

                     (6)

                     Pentru a garanta continuarea importurilor de lemn de frasin originar din sau prelucrat în Canada, este necesar să se prevadă o derogare de la articolul 8 alineatul (1) și de la punctul 87 literele (a) și (b) din anexa VII la Regulamentul de punere în aplicare (UE) 2019/2072, astfel încât să permită introducerea lemnului specificat în Uniune, sub rezerva respectării cerințelor speciale care reflectă, cu câteva adaptări, cerințele stabilite în Decizia de punere în aplicare (UE) 2016/412.

                     (7)

                     Prezentul regulament trebuie să se aplice de la 1 iulie 2020 pentru a se asigura continuarea importurilor lemnului specificat.

                     (8)

                     Prezentul regulament trebuie să se aplice până la 30 iunie 2023, pentru a permite revizuirea aplicării sale până la data respectivă.

                     (9)

                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

               ADOPTĂ PREZENTUL REGULAMENT:

            Articolul 1
            Cerințe speciale pentru o derogare temporară
            Prin derogare de la articolul 8 alineatul (1) și de la punctul 87 literele (a) și (b) din anexa VII la Regulamentul de punere în aplicare (UE) 2019/2072, introducerea în Uniune a lemnului de frasin (Fraxinus L.) originar din sau prelucrat în Canada (denumit în continuare „lemnul specificat”) se va face sub rezerva respectării cerințelor speciale stabilite la articolul 2 și în partea A din anexa la prezentul regulament.
            „Lemnul specificat” este menționat în partea B din anexă.

            Articolul 2
            Certificatul fitosanitar

               (1)   Lemnul specificat este însoțit de un certificat fitosanitar eliberat în Canada, care atestă absența organismelor dăunătoare de carantină pentru Uniune și a organismelor dăunătoare care nu sunt incluse pe lista organismelor dăunătoare de carantină pentru Uniune, sub rezerva măsurilor adoptate în temeiul articolului 30 din Regulamentul (UE) 2016/2031 după inspecție.

               (2)   Certificatul fitosanitar include, la rubrica „Declarație suplimentară”, următoarele mențiuni:

                           (a)

                           formularea „În conformitate cu cerințele Uniunii Europene stabilite în Regulamentul de punere în aplicare (UE) 2020/918 al Comisiei”;

                           (b)

                           numărul (numerele) de balot pentru fiecare balot care se exportă;

                           (c)

                           numele unității (unităților) autorizate din Canada.

            Articolul 3
            Data expirării
            Prezentul regulament expiră la 30 iunie 2023.

            Articolul 4
            Intrarea în vigoare și data aplicării
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
            Se aplică de la 1 iulie 2020.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 1 iulie 2020.

                  Pentru Comisie

                  Președintele

               Ursula VON DER LEYEN

            (1)  JO L 317, 23.11.2016, p. 4.

            (2)  Decizia de punere în aplicare (UE) 2016/412 a Comisiei din 17 martie 2016 de autorizare a statelor membre să prevadă o derogare temporară de la anumite dispoziții ale Directivei 2000/29/CE a Consiliului în ceea ce privește lemnul de frasin originar din sau prelucrat în Canada (JO L 74, 19.3.2016, p. 41).

            (3)  Directiva 2000/29/CE a Consiliului din 8 mai 2000 privind măsurile de protecție împotriva introducerii în Comunitate a unor organisme dăunătoare plantelor sau produselor vegetale și împotriva răspândirii lor în Comunitate (JO L 169, 10.7.2000, p. 1).

            (4)  Regulamentul de punere în aplicare (UE) 2019/2072 al Comisiei din 28 noiembrie 2019 de stabilire a unor condiții uniforme pentru punerea în aplicare a Regulamentului (UE) 2016/2031 al Parlamentului European și al Consiliului în ceea ce privește măsurile de protecție împotriva organismelor dăunătoare plantelor, de abrogare a Regulamentului (CE) nr. 690/2008 al Comisiei și de modificare a Regulamentului de punere în aplicare (UE) 2018/2019 al Comisiei (JO L 319, 10.12.2019, p. 1).

            ANEXĂ
            PARTEA A
            1.   Cerințe în materie de prelucrare

            Prelucrarea lemnului specificat, astfel cum se menționează la articolul 1, trebuie să îndeplinească următoarele cerințe:
            (a)   Decojire

            Lemnul specificat este decojit, cu excepția unui număr de bucăți mici de scoarță separate vizual și clar distincte care îndeplinesc una dintre următoarele condiții:

                        (1)

                        sunt mai mici de 3 cm în lățime (indiferent de lungime); sau

                        (2)

                        dacă sunt mai mari de 3 cm în lățime, suprafața totală a fiecărei bucăți de scoarță este mai mică de 50 cm2.

                  (b)   Debitare

            Lemnul specificat debitat este fabricat din lemn rotund decojit.
            (c)   Tratament termic

            Lemnul specificat este încălzit în întregul său profil la cel puțin 71 °C timp de 1 200 de minute într-o cameră de încălzire aprobată de către Canadian Food Inspection Agency (Agenția canadiană de inspecție alimentară) (denumită în continuare „CFIA”) sau de către o agenție autorizată de CFIA.
            (d)   Uscare

            Lemnul specificat este uscat conform unui proces de uscare industrială cu o durată de cel puțin două săptămâni, recunoscut de CFIA.
            Conținutul final de umiditate al lemnului nu trebuie să fie mai mare de 10 %, exprimat ca procent de substanță uscată.
            2.   Cerințe privind unitățile

            Lemnul specificat trebuie produs, manipulat sau depozitat într-o unitate care îndeplinește toate cerințele următoare:

                        (a)

                        este aprobată oficial de către CFIA în conformitate cu programul său de certificare privind organismul dăunător Agrilus planipennis Fairmaire;

                        (b)

                        este înregistrată într-o bază de date publicată pe site-ul internet CFIA;

                        (c)

                        este auditată de CFIA sau de o agenție autorizată de CFIA cel puțin o dată pe lună și se concluzionează că este conformă cu cerințele din prezenta anexă. În cazul în care aceste audituri sunt realizate de o agenție aprobată de CFIA, CFIA trebuie să efectueze audituri semestriale asupra acestei activități. Auditurile semestriale includ verificarea procedurilor și a documentației agenției și audituri la unități aprobate;

                        (d)

                        utilizează echipamente de tratare a lemnului care au fost calibrate în conformitate cu manualul de operare al echipamentelor;

                        (e)

                        ține o evidență a procedurilor sale pentru verificarea de către CFIA sau de către o agenție aprobată de CFIA, care include durata tratamentului, temperatura în timpul tratamentului și, pentru fiecare balot specific care urmează să fie exportat, conținutul final de umiditate și verificarea conformității.

                  3.   Etichetare

            Pe fiecare balot de lemn specificat trebuie să se afișeze în mod vizibil un număr de balot și o etichetă cu mențiunea „HT-KD” sau „Heat Treated-Kiln Dried” (tratat termic – uscat în cuptor). Această etichetă trebuie să fie emisă de către sau sub supravegherea unui agent desemnat din cadrul unității aprobate, după verificarea faptului că sunt respectate cerințele în materie de prelucrare prevăzute la punctul 1 și cerințele privind instalațiile prevăzute la punctul 2.
            4.   Inspecții anterioare exportului

            Lemnul specificat destinat Uniunii trebuie să fie inspectat de către CFIA sau de către o agenție aprobată oficial de CFIA pentru a se asigura că sunt respectate cerințele prevăzute la punctele 1 și 3.
            PARTEA B

               Lemnul specificat cu codurile NC corespunzătoare

                        1.

                        Lemn de Fraxinus L., cu excepția celui sub formă de:

                                    —

                                    — așchii, particule, rumeguș, talaș, deșeuri de lemn și resturi rezultate total sau parțial din acești copaci;

                                    —

                                    — material de ambalaj din lemn sub formă de casete, cutii, lăzi, cilindri și alte ambalaje similare, paleți, boxpaleți și alte platforme de încărcare, suporturi de paleți, dunaje, indiferent dacă sunt sau nu în uz efectiv în transportul de obiecte de orice tip, cu excepția dunajului de sprijinire a transporturilor de lemn, care este construit din lemn de același tip și de aceeași calitate cu cele ale lemnului transportat și care îndeplinește aceleași cerințe fitosanitare ale Uniunii cu cele îndeplinite de lemnul transportat,

                              inclusiv lemn care nu și-a păstrat suprafața rotundă naturală, precum și mobilier și alte obiecte făcute din lemn netratat.

                        ex 4401 12 00
                        ex 4403 12 00
                        ex 4403 99 00
                        ex 4404 20 00
                        ex 4406 12 00
                        ex 4406 92 00
                        4407 95 10
                        4407 95 91
                        4407 95 99
                        ex 4407 99 27
                        ex 4407 99 40
                        ex 4407 99 90
                        ex 4408 90 15
                        ex 4408 90 35
                        ex 4408 90 85
                        ex 4408 90 95
                        ex 4416 00 00
                        ex 9406 10 00


title: Regulamentul de punere în aplicare (UE) 2020/956 al Comisiei din 26 iunie 2020 privind clasificarea anumitor mărfuri în Nomenclatura combinată

text:
                  3.7.2020

                  RO

                  Jurnalul Oficial al Uniunii Europene

                  L 211/1

         REGULAMENTUL DE PUNERE ÎN APLICARE (UE) 2020/956 AL COMISIEI
         din 26 iunie 2020
         privind clasificarea anumitor mărfuri în Nomenclatura combinată
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 952/2013 al Parlamentului European și al Consiliului din 9 octombrie 2013 de stabilire a Codului vamal al Uniunii (1), în special articolul 57 alineatul (4) și articolul 58 alineatul (2),
         întrucât:

                     (1)

                     Pentru a se asigura aplicarea uniformă a Nomenclaturii combinate anexate la Regulamentul (CEE) nr. 2658/87 al Consiliului (2), este necesar să se adopte măsuri privind clasificarea mărfurilor menționate în anexa la prezentul regulament.

                     (2)

                     Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții UE specifice, în vederea aplicării de măsuri tarifare sau de altă natură privind comerțul cu mărfuri.

                     (3)

                     În temeiul acestor reguli generale, mărfurile descrise în coloana 1 a tabelului din anexă ar trebui clasificate la codul NC indicat în coloana 2, pe baza motivelor care figurează în coloana 3 a tabelului menționat.

                     (4)

                     Este necesar să se prevadă posibilitatea invocării în continuare de către titular, pentru o anumită perioadă de timp, în conformitate cu articolul 34 alineatul (9) din Regulamentul (UE) nr. 952/2013, a informațiilor tarifare obligatorii care sunt emise în legătură cu mărfurile vizate de prezentul regulament, dar care nu sunt conforme cu acesta. Perioada respectivă trebuie să fie de trei luni.

                     (5)

                     Măsurile prevăzute de prezentul regulament sunt conforme cu avizul Comitetului Codului vamal,

               ADOPTĂ PREZENTUL REGULAMENT:

            Articolul 1
            Mărfurile descrise în coloana 1 a tabelului din anexă se clasifică în Nomenclatura combinată la codul NC indicat în coloana 2 a tabelului menționat.

            Articolul 2
            Informațiile tarifare obligatorii care nu sunt conforme cu prezentul regulament pot fi în continuare invocate, în conformitate cu articolul 34 alineatul (9) din Regulamentul (UE) nr. 952/2013, timp de trei luni de la data intrării în vigoare a prezentului regulament.

            Articolul 3
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 26 iunie 2020.

                  Pentru Comisie,

                  Pentru Președinte,

               Philip KERMODE

                  Director general interimar

                  Direcția Generală Impozitare și Uniune

            (1)  JO L 269, 10.10.2013, p. 1.

            (2)  Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (JO L 256, 7.9.1987, p. 1).

            ANEXĂ

                        Descrierea mărfurilor

                        Clasificare
                        (Cod NC)

                        Motive

                        (1)

                        (2)

                        (3)

                        Un articol de formă cuboidă, confecționat dintr-un aliaj de aluminiu, cu dimensiuni de aproximativ 370 × 194 × 42 mm. Este echipat cu aripioare de răcire, iar pe una din fețe prezintă două racorduri (unul de intrare și unul de ieșire) pentru lichidul de răcire.
                        Articolul este conceput pentru a fi introdus în sistemul de răcire al motorului (în așa-numitul circuit scurt de răcire) sub tabloul de bord al autovehiculelor de la pozițiile 8701-8705 cu motoare cu piston cu ardere internă.
                        Articolul transferă în aer căldura absorbită de lichidul de răcire (care provine de la motorul vehiculului). Aerul încălzit este ulterior transferat în habitaclul vehiculului cu ajutorul unor dispozitive suplimentare care nu sunt incluse în prezentare.
                        Articolul permite, de asemenea, motorului să își atingă temperatura optimă de funcționare în etapa de încălzire.

                        8708 91 35

                        Clasificarea se stabilește pe baza regulilor generale 1 și 6 de interpretare a Nomenclaturii combinate, a notei 2 litera (e) la secțiunea XVII, a notei 3 la secțiunea XVII, precum și pe baza textului codurilor NC 8708, 8708 91  și 8708 91 35 .
                        Clasificarea la subpoziția 8419 50  drept schimbător de căldură este exclusă deoarece, pe baza caracteristicilor sale obiective, prin transferul în aer al căldurii absorbite de lichidul de răcire, articolul îndeplinește funcția de radiator pentru articolele din secțiunea XVII [a se vedea nota 1 litera (l) din secțiunea XVI, nota 2 litera (e) din secțiunea XVII și nota 1 litera (g) din capitolul 84].
                        Clasificarea la subpoziția 8708 29  drept alte părți și accesorii de organisme [drept aparat neelectric de încălzire și de dezghețare care utilizează căldura produsă de motorul vehiculului la care se face referire în notele explicative la Sistemul armonizat aferente poziției 8708 (B)] este exclusă, deoarece articolul nu utilizează căldura direct pentru încălzire sau pentru dezghețare, ci se limitează la a transfera în aer energia termică absorbită de lichidul de răcire.
                        Prin urmare, articolul trebuie clasificat la codul NC 8708 91 35  drept radiatoare pentru autovehiculele de la pozițiile 8701‐8705.


title: Regulamentul de punere în aplicare (UE) 2020/957 al Comisiei din 26 iunie 2020 privind clasificarea anumitor mărfuri în Nomenclatura combinată

text:
                  3.7.2020

                  RO

                  Jurnalul Oficial al Uniunii Europene

                  L 211/4

         REGULAMENTUL DE PUNERE ÎN APLICARE (UE) 2020/957 AL COMISIEI
         din 26 iunie 2020
         privind clasificarea anumitor mărfuri în Nomenclatura combinată
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 952/2013 al Parlamentului European și al Consiliului din 9 octombrie 2013 de stabilire a Codului vamal al Uniunii (1), în special articolul 57 alineatul (4) și articolul 58 alineatul (2),
         întrucât:

                     (1)

                     Pentru a se asigura aplicarea uniformă a Nomenclaturii combinate anexate la Regulamentul (CEE) nr. 2658/87 al Consiliului (2), este necesar să se adopte măsuri privind clasificarea mărfurilor menționate în anexa la prezentul regulament.

                     (2)

                     Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții UE specifice, în vederea aplicării de măsuri tarifare sau de altă natură privind comerțul cu mărfuri.

                     (3)

                     În temeiul acestor reguli generale, mărfurile descrise în coloana 1 a tabelului din anexă ar trebui clasificate la codul NC indicat în coloana 2, pe baza motivelor care figurează în coloana 3 a tabelului menționat.

                     (4)

                     Este necesar să se prevadă posibilitatea invocării în continuare de către titular, pentru o anumită perioadă de timp, în conformitate cu articolul 34 alineatul (9) din Regulamentul (UE) nr. 952/2013, a informațiilor tarifare obligatorii care sunt emise în legătură cu mărfurile vizate de prezentul regulament, dar care nu sunt conforme cu acesta. Perioada respectivă trebuie să fie de trei luni.

                     (5)

                     Măsurile prevăzute de prezentul regulament sunt conforme cu avizul Comitetului Codului vamal,

               ADOPTĂ PREZENTUL REGULAMENT:

            Articolul 1
            Mărfurile descrise în coloana 1 a tabelului din anexă se clasifică în Nomenclatura combinată la codul NC indicat în coloana 2 a tabelului menționat.

            Articolul 2
            Informațiile tarifare obligatorii care nu sunt conforme cu prezentul regulament pot fi în continuare invocate, în conformitate cu articolul 34 alineatul (9) din Regulamentul (UE) nr. 952/2013, timp de trei luni de la data intrării în vigoare a prezentului regulament.

            Articolul 3
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
            Prezentul regulament este obligatoriu în toate elementele sale și se aplică direct în toate statele membre.

            Adoptat la Bruxelles, 26 iunie 2020.

                  Pentru Comisie,

                  Pentru Președinte,

               Philip KERMODE

                  Director general interimar

                  Direcția Generală Impozitare și Uniune Vamală

            (1)  JO L 269, 10.10.2013, p. 1.

            (2)  Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (JO L 256, 7.9.1987, p. 1).

            ANEXĂ

                        Descrierea mărfurilor

                        Clasificare (Cod-NC)

                        Motive

                        (1)

                        (2)

                        (3)

                        Un articol forjat (așa-numitul „disipator termic”) fabricat din aluminiu (neobținut prin turnare), sub formă de placă circulară cu un diametru de aproximativ 50 mm, la care sunt atașați pini de răcire cu o înălțime de aproximativ 30, 40 sau 50 mm.
                        Articolul este destinat spre a fi utilizat în diverse produse pentru a disipa căldura produsă de modulele LED.
                        A se vedea imaginea  (*1).

                        7616 99 90

                        Clasificarea se stabilește pe baza regulilor generale 1 și 6 de interpretare a Nomenclaturii combinate, precum și pe baza textului codurilor NC 7616, 7616 99  și 7616 99 90 .
                        Clasificarea la codul NC 9405 99 00  ca parte a unor lămpi sau a unor corpuri de iluminat este exclusă deoarece, în momentul prezentării sale în vamă, articolul nu este identificabil prin forma sa sau prin alte caracteristici specifice ca parte concepută exclusiv sau în principal pentru a face parte dintr-un articol de la poziția 9405 (a se vedea, de asemenea, notele explicative la Sistemul armonizat referitoare la capitolul 94, „Părți”, primul alineat).
                        Articolul nu este adaptat pentru utilizare ca parte a unui produs specific. Prin urmare, în momentul prezentării sale în vamă, articolul nu poate fi identificat ca făcând parte dintr-un produs de la o poziție specifică (de exemplu de la poziția 8539, 8541 sau 8543). În consecință, clasificarea ca parte a unor articole este exclusă.
                        Prin urmare, articolul trebuie clasificat la codul NC 7616 99 90  la fel ca și în cazul altor articole din aluminiu neobținute prin turnare.

               (*1)  Imaginea are caracter pur informativ.


title: Regulamentul de punere în aplicare (UE) 2020/958 al Comisiei din 26 iunie 2020 privind clasificarea anumitor mărfuri în Nomenclatura combinată

text:
                  3.7.2020

                  RO

                  Jurnalul Oficial al Uniunii Europene

                  L 211/7

         REGULAMENTUL DE PUNERE ÎN APLICARE (UE) 2020/958 AL COMISIEI
         din 26 iunie 2020
         privind clasificarea anumitor mărfuri în Nomenclatura combinată
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 952/2013 al Parlamentului European și al Consiliului din 9 octombrie 2013 de stabilire a Codului vamal al Uniunii (1), în special articolul 57 alineatul (4) și articolul 58 alineatul (2),
         întrucât:

                     (1)

                     Pentru a se asigura aplicarea uniformă a Nomenclaturii combinate anexate la Regulamentul (CEE) nr. 2658/87 al Consiliului (2), este necesar să se adopte măsuri privind clasificarea mărfurilor menționate în anexa la prezentul regulament.

                     (2)

                     Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții UE specifice, în vederea aplicării de măsuri tarifare sau de altă natură privind comerțul cu mărfuri.

                     (3)

                     În temeiul acestor reguli generale, mărfurile descrise în coloana (1) a tabelului din anexă ar trebui clasificate la codul NC indicat în coloana (2), pe baza motivelor care figurează în coloana (3) a tabelului menționat.

                     (4)

                     Este necesar să se prevadă posibilitatea invocării în continuare de către titular, pentru o anumită perioadă de timp, în conformitate cu articolul 34 alineatul (9) din Regulamentul (UE) nr. 952/2013, a informațiilor tarifare obligatorii care sunt emise în legătură cu mărfurile vizate de prezentul regulament, dar care nu sunt conforme cu acesta. Perioada respectivă trebuie să fie de trei luni.

                     (5)

                     Măsurile prevăzute de prezentul regulament sunt conforme cu avizul Comitetului Codului vamal,

               ADOPTĂ PREZENTUL REGULAMENT:

            Articolul 1
            Mărfurile descrise în coloana (1) a tabelului din anexă se clasifică în Nomenclatura combinată la codul NC indicat în coloana (2) a tabelului menționat.

            Articolul 2
            Informațiile tarifare obligatorii care nu sunt conforme cu prezentul regulament pot fi în continuare invocate, în conformitate cu articolul 34 alineatul (9) din Regulamentul (UE) nr. 952/2013, timp de trei luni de la data intrării în vigoare a prezentului regulament.

            Articolul 3
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 26 iunie 2020.

                  Pentru Comisie,

                  Pentru Președinte,

               Philip KERMODE

                  Director General interimar

                  Direcția Generală Impozitare și Uniune Vamală

            (1)  JO L 269, 10.10.2013, p. 1.

            (2)  Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (JO L 256, 7.9.1987, p. 1).

            ANEXĂ

                        Descrierea mărfurilor

                        Clasificare (Cod NC)

                        Motive

                        (1)

                        (2)

                        (3)

                        Un articol numit cutie de prezentare, cu dimensiuni de aproximativ 21 cm × 21 cm × 8 cm, din carton acoperit cu hârtie decorativă, utilizat pentru prezentare. Articolul are un insert de plastic subțire care este format pentru a menține mai multe produse cosmetice în poziție fixă. Articolul are un capac echipat cu o fereastră de plastic transparent prin care se pot prezenta produsele cosmetice.
                        A se vedea imaginea  (*1).

                        4819 50 00

                        Clasificarea se stabilește pe baza regulilor generale 1, 3 litera (b) și 6 de interpretare a Nomenclaturii combinate, precum și pe baza textului codurilor NC 4819 și 4819 50 00 .
                        Clasificarea la codul NC 4202 99 00  drept cutie pentru sticle sau bijuterii este exclusă din cauza designului articolului (în special soliditatea sa), care nu îl face adecvat pentru utilizare pe termen lung. (A se vedea și Notele explicative ale Sistemului armonizat (NESA) aferente poziției 4202, al șaptelea paragraf, care descriu caracteristicile obiective ale ambalajelor cu capac, similare cutiilor pentru bijuterii. Insertul de plastic se deformează și crapă și/sau se rupe după ce produsele cosmetice sunt scoase și repuse de mai multe ori.
                        Articolul trebuie să fie utilizat pentru ambalarea, transportul și vânzarea de produse cosmetice și are și o valoare decorativă, în sensul NESA aferente poziției 4819, (A), primul paragraf. Insertul menține produsele cosmetice în poziție fixă pe durata transportului, iar fereastra transparentă de pe capacul cutiei permite prezentarea produselor cosmetice pentru vânzare.
                        Ambalajul de carton este cel care conferă articolului caracterul său esențial, nu insertul de plastic, care are numai rolul de a menține produsele cosmetice în poziție fixă.
                        În consecință, articolul trebuie clasificat la codul NC 4819 50 00  ca „alte ambalaje”.

               (*1)  Imaginea are caracter pur informativ.


title: Regulamentul de punere în aplicare (UE) 2020/959 al Comisiei din 2 iulie 2020 de stabilire a taxelor la import în sectorul cerealelor, aplicabile de la 3 iulie 2020

text:
                  3.7.2020

                  RO

                  Jurnalul Oficial al Uniunii Europene

                  L 211/10

         REGULAMENTUL DE PUNERE ÎN APLICARE (UE) 2020/959 AL COMISIEI
         din 2 iulie 2020
         de stabilire a taxelor la import în sectorul cerealelor, aplicabile de la 3 iulie 2020
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 183,
         întrucât:

                     (1)

                     Articolul 1 alineatul (1) din Regulamentul (UE) nr. 642/2010 al Comisiei (2) prevede că, pentru produsele care se încadrează la codurile NC 1001 11 00, 1001 19 00, ex 1001 91 20 [grâu comun, destinat însămânțării], ex 1001 99 00 [grâu comun de calitate superioară, cu excepția grâului destinat însămânțării], 1002 10 00, 1002 90 00, 1005 10 90, 1005 90 00, 1007 10 90 și 1007 90 00, taxa la import este egală cu prețul de intervenție valabil pentru astfel de produse la data importului, majorat cu 55 % și diminuat cu prețul CIF de import aplicabil expedierii în cauză. Cu toate acestea, taxa respectivă nu poate depăși nivelul taxei din Tariful vamal comun.

                     (2)

                     Articolul 1 alineatul (2) din Regulamentul (UE) nr. 642/2010 prevede că, pentru calcularea taxei la import menționate la alineatul (1) de la articolul respectiv, se stabilesc periodic prețuri CIF de import reprezentative pentru produsele vizate de respectivul alineat.

                     (3)

                     În conformitate cu articolul 2 alineatul (1) din Regulamentul (UE) nr. 642/2010, prețul de import care trebuie utilizat pentru calcularea taxei la import pentru produsele vizate la articolul 1 alineatul (1) din respectivul regulament este prețul CIF de import reprezentativ zilnic stabilit în conformitate cu metoda prevăzută la articolul 5 din regulamentul menționat.

                     (4)

                     Începând de la 21 septembrie 2017, taxa la import pentru produsele originare din Canada care se încadrează la codurile NC 1001 11 00, 1001 19 00, ex 1001 99 00 (grâu comun de calitate superioară, cu excepția grâului destinat însămânțării), 1002 10 00 și 1002 90 00 se calculează în conformitate cu articolul 2 alineatul (5) din Regulamentul (UE) nr. 642/2010.

                     (5)

                     Este necesar să se stabilească taxele la import pentru perioada care începe la 3 iulie 2020, aplicabile până la stabilirea și intrarea în vigoare a unor noi taxe.

                     (6)

                     În conformitate cu articolul 2 alineatul (2) din Regulamentul (UE) nr. 642/2010, prezentul regulament trebuie să intre în vigoare la data publicării,

               ADOPTĂ PREZENTUL REGULAMENT:

            Articolul 1
            Începând de la 3 iulie 2020, taxele la import în sectorul cerealelor menționate la articolul 1 alineatul (1) din Regulamentul (UE) nr. 642/2010 sunt stabilite în anexa I la prezentul regulament, pe baza elementelor care figurează în anexa II la prezentul regulament.

            Articolul 2
            Prezentul regulament intră în vigoare la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 2 iulie 2020.

                  Pentru Comisie,

                  Pentru Președinte,

               Wolfgang BURTSCHER

                  Director general

                  Direcția Generală Agricultură și Dezvoltare Rurală

            (1)  JO L 347, 20.12.2013, p. 671.

            (2)  Regulamentul (UE) nr. 642/2010 al Comisiei din 20 iulie 2010 de stabilire a normelor de aplicare a Regulamentului (CE) nr. 1234/2007 al Consiliului în ceea ce privește taxele de import în sectorul cerealelor (JO L 187, 21.7.2010, p. 5).

            ANEXA I
            Taxe la import pentru produsele menționate la articolul 1 alineatul (1) din Regulamentul (UE) nr. 642/2010, aplicabile de la 3 iulie 2020

                        Codul NC

                        Descrierea mărfurilor

                        Taxa de import  (1)
                            (2)

                        (EUR/tonă)

                        1001 11 00

                        GRÂU dur, destinat însămânțării

                        0,00

                        1001 19 00

                        GRÂU dur de calitate superioară, cu excepția grâului destinat însămânțării

                        0,00

                        de calitate medie, cu excepția grâului destinat însămânțării

                        0,00

                        de calitate inferioară, cu excepția grâului destinat însămânțării

                        0,00

                        ex 1001 91 20

                        GRÂU comun, destinat însămânțării

                        0,00

                        ex 1001 99 00

                        GRÂU comun de calitate superioară, cu excepția grâului destinat însămânțării

                        0,00

                        1002 10 00

                        SECARĂ, destinată însămânțării

                        0,00

                        1002 90 00

                        SECARĂ, cu excepția secarei destinate însămânțării

                        0,00

                        1005 10 90

                        PORUMB destinat însămânțării, cu excepția porumbului hibrid

                        0,00

                        1005 90 00

                        PORUMB, cu excepția porumbului destinat însămânțării  (3)

                        0,00

                        1007 10 90

                        SORG boabe, cu excepția sorgului hibrid, destinat însămânțării

                        0,00

                        1007 90 00

                        SORG boabe, cu excepția sorgului destinat însămânțării

                        0,00

               (1)  Importatorul poate beneficia, în conformitate cu articolul 2 alineatul (4) din Regulamentul (UE) nr. 642/2010, de o reducere a taxelor de:

                        —

                        3 EUR per tonă dacă portul de descărcare se află în Marea Mediterană (dincolo de Strâmtoarea Gibraltar) sau în Marea Neagră și dacă mărfurile sosesc în Uniune prin Oceanul Atlantic sau prin Canalul Suez;

                        —

                        2 EUR per tonă, dacă portul de descărcare se află în Danemarca, în Estonia, în Irlanda, în Letonia, în Lituania, în Polonia, în Finlanda, în Suedia, în Regatul Unit sau pe coasta atlantică a Peninsulei Iberice și dacă mărfurile sosesc în Uniune prin Oceanul Atlantic.

               (2)  Pentru produsele originare din Canada care se încadrează la codurile NC 1001 11 00, 1001 19 00, ex 1001 99 00 (grâu comun de calitate superioară, cu excepția grâului destinat însămânțării), 1002 10 00 și 1002 90 00, taxa se calculează în conformitate cu articolul 2 alineatul (5) din Regulamentul (UE) nr. 642/2010.

               (3)  Importatorul poate beneficia de o reducere forfetară de 24 EUR/tonă atunci când sunt îndeplinite condițiile stabilite la articolul 3 din Regulamentul (UE) nr. 642/2010.

            ANEXA II
            Elemente pentru calcularea taxelor prevăzute în anexa I

               1.
               Valori medii pentru perioada de referință menționată la articolul 2 alineatul (2) din Regulamentul (UE) nr. 642/2010:

                           (EUR/tonă)

                           Grâu comun  (1)

                           Porumb

                           Bursa

                           Minneapolis

                           Chicago

                           Cotația

                           181,859

                           115,320

                           Primă pentru Golf

                           -

                           26,625

                           Primă pentru Marile Lacuri

                           43,090

                           -

               2.
               Valori medii pentru perioada de referință menționată la articolul 2 alineatul (2) din Regulamentul (UE) nr. 642/2010:

                           Costuri de navlu: Golful Mexic-Rotterdam:

                           16,024

                           Costuri de navlu: Marile Lacuri-Rotterdam:

                           38,077

               (1)  Primă pozitivă de 14 EUR/tonă încorporată [articolul 5 alineatul (3) din Regulamentul (UE) nr. 642/2010].


title: Regulamentul de punere în aplicare (UE) 2020/967 al Comisiei din 3 iulie 2020 de stabilire a normelor detaliate referitoare la caracteristicile privind semnalul și utilizarea dispozitivelor acustice de intimidare, astfel cum se menționează în partea A din anexa XIII la Regulamentul (UE) 2019/1241 al Parlamentului European și al Consiliului privind conservarea resurselor piscicole și protecția ecosistemelor marine prin măsuri tehnice

text:
                  6.7.2020

                  RO

                  Jurnalul Oficial al Uniunii Europene

                  L 213/4

         REGULAMENTUL DE PUNERE ÎN APLICARE (UE) 2020/967 AL COMISIEI
         din 3 iulie 2020
         de stabilire a normelor detaliate referitoare la caracteristicile privind semnalul și utilizarea dispozitivelor acustice de intimidare, astfel cum se menționează în partea A din anexa XIII la Regulamentul (UE) 2019/1241 al Parlamentului European și al Consiliului privind conservarea resurselor piscicole și protecția ecosistemelor marine prin măsuri tehnice
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) 2019/1241 al Parlamentului European și al Consiliului din 20 iunie 2019 privind conservarea resurselor piscicole și protecția ecosistemelor marine prin măsuri tehnice (1), în special articolul 24 alineatul (1) litera (e),
         întrucât:

                     (1)

                     S-au elaborat o serie de dispozitive acustice pentru a îndepărta cetaceele de uneltele de pescuit, care au permis reducerea capturilor accidentale de specii de cetacee în activitățile de pescuit cu plase fixe. Utilizarea unor astfel de dispozitive este obligatorie în zonele și pentru activitățile de pescuit unde se știe sau se poate prevedea că nivelurile capturilor accidentale de cetacee vor fi mari, astfel cum s-a stabilit în anexa XIII partea A punctul 1.1 din Regulamentul (UE) 2019/1241.

                     (2)

                     Regulamentul (UE) 2019/1241 simplifică cadrul juridic existent pentru măsurile tehnice de conservare din Uniunea Europeană, care a devenit extrem de complex de-a lungul anilor. Ca parte a simplificării, Regulamentul (UE) 2019/1241 a abrogat Regulamentul (CE) nr. 812/2004 al Consiliului (2) de stabilire a unor măsuri privind capturile accidentale de cetacee în activitățile de pescuit și a preluat numai măsurile tehnice de bază pentru a reduce capturile accidentale, cum ar fi cerința de a utiliza uneltele de pescuit în anumite zone cu dispozitive acustice de intimidare pentru a reduce capturile accidentale de cetacee.

                     (3)

                     Specificațiile tehnice detaliate pentru eficiența dispozitivelor acustice de intimidare care au fost stabilite la articolul 3 și în anexa II la Regulamentul (CE) nr. 812/2004 al Consiliului nu au fost preluate de Regulamentul (UE) 2019/1241. În consecință, prezentul regulament trebuie să stabilească astfel de specificații tehnice detaliate sau condiții de utilizare a dispozitivelor acustice de intimidare obligatorii în prezent în temeiul anexei XIII partea A punctul 1.1 din Regulamentul (UE) 2019/1241, în mod similar cu cele specificate anterior la articolul 3 și în anexa II la Regulamentul (CE) nr. 812/2004.

                     (4)

                     Cu toate acestea, în urma avizului Comitetului științific, tehnic și economic pentru pescuit (CSTEP) (3), specificațiile tehnice respective nu trebuie să limiteze dezvoltarea de noi dispozitive acustice de intimidare. Prin urmare, statelor membre trebuie să li se permită, în sensul prezentului regulament, să autorizeze utilizarea unor tipuri de dispozitive acustice de intimidare recent dezvoltate și eficiente, însă care nu sunt conforme cu specificațiile tehnice prevăzute în prezentul regulament, cu condiția să existe dovezi că aceste dispozitive sunt cel puțin la fel de eficace în reducerea capturilor accidentale de specii de cetacee ca și dispozitivele prevăzute în Regulamentul (UE) 2019/1241 (inclusiv în normele suplimentare de punere în aplicare adoptate în temeiul prezentului regulament). Prin urmare, este necesar să se stabilească condițiile în care statele membre pot să autorizeze utilizarea dispozitivelor acustice de intimidare care îndeplinesc astfel de specificații tehnice sau condiții alternative.

                     (5)

                     Având în vedere deficiențele evidențiate de rapoartele referitoare la controlul și punerea în aplicare a dispozițiilor privind specificațiile tehnice pentru utilizarea dispozitivelor acustice de intimidare primite de Comisie până în prezent, prezentul regulament trebuie să clarifice faptul că dispozitivele acustice de intimidare trebuie să fie funcționale pe întreaga durată a operațiunii de pescuit și nu numai în momentul în care sunt instalate plasele.

                     (6)

                     Măsurile prevăzute de prezentul regulament sunt conforme cu avizul Comitetului pentru pescuit și acvacultură,

               ADOPTĂ PREZENTUL REGULAMENT:

            Articolul 1
            Prezentul regulament stabilește norme detaliate referitoare la caracteristicile privind semnalul și utilizarea dispozitivelor acustice de intimidare menționate în partea A din anexa XIII la Regulamentul (UE) 2019/1241.

            Articolul 2

               (1)   Comandanții navelor de pescuit ale Uniunii se asigură că dispozitivele acustice de intimidare menționate la punctul 1.1 din anexa XIII la Regulamentul (UE) 2019/1241 sunt pe deplin operaționale pe durata întregii operațiuni de pescuit.

               (2)   Aceste dispozitive acustice de intimidare respectă unul dintre seturile de specificații tehnice și condiții de utilizare definite în anexa la prezentul regulament.

               (3)   Prin derogare de la alineatul (2), statele membre pot autoriza utilizarea dispozitivelor acustice de intimidare care nu îndeplinesc specificațiile tehnice sau condițiile de utilizare definite în anexă, cu condiția ca dispozitivele respective să fie cel puțin la fel de eficace în ceea ce privește reducerea capturilor accidentale de cetacee ca și dispozitive acustice de intimidare care respectă specificațiile tehnice sau condițiile definite în anexă, iar eficiența lor a fost documentată în mod corespunzător.

               (4)   Statele membre informează Comisia cu privire la autorizațiile acordate în conformitate cu alineatul (3) în termen de două luni de la data emiterii respectivelor autorizații.

               (5)   Notificarea menționată la alineatul (4) este însoțită de informațiile tehnice și științifice detaliate privind dispozitivele acustice de intimidare autorizate în conformitate cu alineatul (3) și efectele acestora asupra capturilor accidentale de cetacee.

            Articolul 3
            Prezentul regulament intră în vigoare în a treizecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 3 iulie 2020.

                  Pentru Comisie

                  Președintele

               Ursula VON DER LEYEN

            (1)  JO L 198, 25.7.2019, p. 105.

            (2)  Regulamentul (CE) nr. 812/2004 al Consiliului din 26 aprilie 2004 de stabilire a unor măsuri privind capturile accidentale de cetacee în activitățile de pescuit și de modificare a Regulamentului (CE) nr. 88/98 (JO L 150, 30.4.2004, p. 12).

            (3)  CSTEP (19-07), iulie 2019: https://stecf.jrc.ec.europa.eu/documents/43805/2489016/STECF+19-07+-+Incid+catches+cetaceans.pdf/3485bafd-4350-40af-8d72-0226a68cb86e

            ANEXĂ
            SPECIFICAȚII TEHNICE ȘI CONDIȚII DE UTILIZARE A DISPOZITIVELOR ACUSTICE DE INTIMIDARE
            Toate dispozitivele acustice de intimidare utilizate în conformitate cu articolul 2 alineatul (2) trebuie să îndeplinească unul dintre următoarele seturi de caracteristici privind semnalul și utilizarea:

                        Setul 1

                        Setul 2

                           Caracteristicile semnalului

                        Sinteza semnalului

                        Digitală

                        Analogică

                        Tonalitate/bandă largă

                        Bandă largă/Tonalitate

                        Tonalitate

                        Nivelurile sursei (max-min)
                        Re 1 μPa@1 m

                        145 dB

                        130-150dB

                        Frecvența fundamentală

                                    (a)

                                    20-160 KHz
                                    Baleiaj în bandă largă

                                    (b)

                                    10KHz tonalitate

                        10 KHz

                        Armonice de înaltă frecvență

                        Da

                        Da

                        Durata pulsului (nominală)

                        300 ms

                        300 ms

                        Intervalul între pulsuri

                                    (a)

                                    4-30 de secunde aleatoriu

                                    (b)

                                    4 secunde

                        4 secunde

                           Caracteristici de utilizare

                        Distanța maximă între două dispozitive acustice de intimidare de-a lungul plaselor

                        200 m cu un dispozitiv acustic fixat la fiecare capăt al plasei (sau al combinației de plase atașate împreună)

                        100 m cu un dispozitiv acustic fixat la fiecare capăt al plasei (sau al combinației de plase atașate împreună)